Esteban López-Escobar

Esteban López-Escobar Fernández (Valentzia, 1941eko urriaren 20a – Iruñea, 2025eko martxoaren 11) kazetari espainiarra izan zen eta Nafarroako Unibertsitateko Iritzi Publikoko irakasle emeritua. Komunikazio Publikoko Saila osatzen zuten ikerketa arlo nagusiak Espainiako Kazetaritza ikasketetan txertatzen aitzindaria izan zen. World Association for Public Opinion Research (Iritzi Publikoa Ikertzeko Munduko Elkartea, WAPOR) elkarteko presidentea izan zen 2005 eta 2006 artean.

 Biografia 

 Haurtzaroa eta gaztaroa: Asturias eta Sevilla 
Valentzian jaio zen, 1941ean, baina hilabete gutxi zituenean Trubiara (Asturias) joan zen familia. Bere aita, artillaria eta armamentu eta eraikuntza ingeniaritzan doktorea, Kainoi Fabrikan lan egin zuen. Hamaika anai-arrebako familia bateko laugarrena da. 

Zuzenbide ikasketak Oviedoko Unibertsitatean hasi zituen, Nafarroako Unibertsitatean jarraitu zuen eta, ondoren, Sevillakoan; Guadaira Ikastetxe Nagusiko zuzendariorde izendatu ondoren. Azken unibertsitate horretan –Ekonomia eta Ogasun sailean–, Aurrekontu Zuzenbideari buruzko doktoretza tesia egin zuen, Jaime Garcia Añoveros irakaslearen aholkularitzapean —Franco hil ondorengo Ogasun lehen ministroetako bat izan zen—. Zuzenbide Konparatuko diplomatura bat lortu zuen Estrasburgoko Unibertsitatean, eta Kazetaritzako diplomatura eta Komunikazioko lizentziatura bat.

 Iruñea 
1972an, Alfonso Nietok Nafarroako Unibertsitateko Komunikazio Fakultateko irakasle-klaustroan parte hartzeko gonbidatu zuen, eta Ángel Benito ordezkatu zuen Teoría General de la Información irakasgaian. "Gizartearen teoria komunikatiboari" eta iritzi publikoari eskainitako irakaskuntza lan guztia garatu zuen. Komunikazio Publikoko Departamentuko lehen zuzendari kargua izateaz gain, Latinoamerikako Graduatuen Programan (PGLA) eta Enpresa eta Humanismo Institutuko Erakundeen Gobernua eta Kultura Maisutza eta Doktoregoan ere lan egin zuen. 

Iritzi Publikoko katedrara sartu zen. Komunikazio Publikoa Saila osatzen zuten ikerketa arlo nagusiak integratzen aitzindaria izan zen, hala nola: Deontologia, Erakunde Politikoak, Nazioarteko Harremanak, Komunikazio Politikoa, Nazioarteko Komunikazioa eta Informazio Eskubidea.

Hainbat urtez kontseiluko kide izan ondoren, World Association for Public Opinion Research - WAPOReko presidente izan zen (2005-2006), eta, Juan José Linz soziologoarekin batera, elkarte horretako presidente izan ziren espainiar bakarrak.

Ameriketako Estatu Batuetako kanpaina presidentzialak aztertu ditu. Shorenstein Centerreko (John F. Kennedy School of Government, Harvardeko Unibertsitatea) Fellow egonaldian hedabideek Internet aroan duten rol politikoa aztertu zuen.

Noizbehinka, hainbat hedabidetan kolaboratu izan du: ABC, El Periódico de Catalunya, Diario de Navarra, El Español eta abar.

Gaceta Universitaria aldizkariaren sortzaileetako bat eta Nuestro Tiempo aldizkariaren zuzendaria izan zen (1974-1979), eta Comunicación y Sociedad aldizkariaren argitaratze-kontseiluko kide izan zen. 2012an erretiroa hartu ondoren, UNBko doktoretza-batzordean sartu zen, eta irakasle ere bada.

2020an bere bigarren doktore-tesia defendatu zuen, oraingoan Nafarroako Unibertsitateko Komunikazio fakultatean: "Charles Horton Cooley: hurbilketa bat (Gizarte arloko teoria komunikatibo baterako oinarriak".

 Kide den edo izan den elkarteak 

 AMIC (Asian Mass Communication Research and Information Center (Singapur, 1978)
 International Institute of Communications erakundearen Kontseilua (Londres, 1983/84)
 Gazette aldizkariaren Argitalpen Kontseilua. International Association for Mass Communication Research (IAMCR, AIERI) (1976)
 European Institute for the Media-ren Kontseilu Estrategikoa (Manchester eta Düsserldorf)
 European Communications Council (Berlin, 1998)
 Joan Shorenstein Center for the Press, Politics and Public Policy (John F. Kennedy School of Government, Harvard Unibertsitatea)
 Washington Program in Communications Policy Studies (Annenberg School of Communications)
 Fulbright Fundazioko Fellow (American Seminar Studies, Salzburgo, 1979)
 International Institute of Communications (1981). Kontseiluko kidea (1983-1989)
 European Institute for the Mediako Visiting Fellow (1991) eta Strategic Council-eko kidea (1998-2001)

 World Association for Public Opinion Research (WAPOR) (1996); Kontseilu Exekutiboko kidea (1998-2003).

 Argitalpenak 
Argitalpen espezializatuetan agertzen diren hainbat artikuluren egilea izateaz gain, dozena bat libururen egilea eta editorea ere bada, besteak beste:

 Monografiak 

Los orígenes del Derecho presupuestario español, Madrid, Instituto de Estudios Administrativos, 1971, XV, 432 pp.
Análisis del ‘nuevo orden’ internacional de la Información, Pamplona, Eunsa, 1978, 480 pp.
Esteban López-Escobar  - Claude-Jean Bertrand, La televisión por cable en América y Europa, Madrid, Fondesco, 1986, 214 pp.
Esteban López-Escobar  - José Luis Orihuela (eds.), La responsabilidad pública del periodista: actas de las II Jornadas Internacionales de Ciencias de la Información, Pamplona, Eunsa, 1988, 357 pp.
Das Wirtschaftrecht der Internationalen Telekommunikation in Spanien, Baden-Baden, Nomos Verlag, 1990.
Esteban López-Escobar - Pedro Lozano Bartolozzi, Eduardo Ortiz de Landázuri: el médico amigo, Madrid: Palabra, 1994.
Axel Zerdick - Esteban López-Escobar ( et al.) E-conomics: strategies for the digital marketplace, Nueva York, Springer, 2000, 330 pp.
José Antonio Vidal-Quadras Rosales - Esteban López-Escobar (eds.), Fcom: 50 años preparando el futuro, Pamplona, Eunsa, 2009, 1ª, 213 pp.
Esteban López-Escobar - Pedro Lozano Bartolozzi - Jordi Rodríguez Virgili - Antonio Tolsá, ¿Qué pensamos en Navarra sobre los políticos?: framing: políticos, medios de comunicación y agenda pública, Pamplona  Eunate, 2011.
Esteban López-Escobar, Charles H. Cooley: bases para una teoría comunicativa de lo social, Pamplona, Eunsa, 2022, 1ª, 370 pp.

 Omenaldi-liburua 

 Maxwell McCombs - Manuel Martín Algarra (editoreak) Communication and social life: studies in honor of Professor Esteban López-Escobar (Comunicación y vida social: estudios en honor del profesor Esteban López-Escobar), Iruñea: EUNSA: Ediciones Universidad de Navarra, 2012.

 Erreferentziak 

 Kanpo estekak 

 Social Trends Institute (ingelesez)
 Shorenstein Center on Media, Politics and Public Policy (Harvard Kennedy School) (ingelesez)
 World Association for Public Opinion Research (gaztelaniaz)
 Estelarra Esteban
 López-Escobar irakaslearen webgunea Errioxako Nazioarteko Unibertsitatean UNIR
 (Ingelesez) Remarks for the 70th WAPOR anniversary. First shown in Lisbon, Portugal on 16 July 2017 WAPOR 70th Annual Conference.

Kategoria:Valentziarrak
Kategoria:Espainiako kazetariak
Kategoria:Nafarroa Garaiko kazetariak
Kategoria:Iruñean hildakoak